de Cristian Grosu , 22.11.2018

Să intrăm în chestiunea pur economică prin niște ”radicale” lirice: nu fără rost.

”Bless the beasts and the children” – se numea – la începutul anilor 70, filmul lui Stanley Kramer. Iar cântecul continuă cu versurile: ”for in this world they have no voice no choice”.

Facem un pas mai departe spre lumea aridă a cifrelor care configurează dezvoltarea – adică viața oamenilor și a companiilor – și articulăm următoarele puncte cheie:

1-, Iar s-au înșelat Comisia Europeană, FMI, Banca Mondială: România se va înscrie în deficitul bugetar maxim acceptat și în 2018:

S-a tăiat de la Educație, Cercetare, Fonduri europene, Infrastructură. Și s-a rezolvat și cu deficitul. (un LINK-AICI )

2-, Banii s-au tăiat pentru ca să poată fi pus în practică ”programul de guvernare”: măririle angajate în bugetele sociale. (Link AICI)

3-, Dar banii sociali NU ajung la cine are mai mare nevoie de ei: datele arată că sărăcia s-a mutat, în România, de pe pensionari și șomeri pe copii (un link lămuritor – AICI) – și suntem singura țară europeană în care se petrece grozăvia asta.

4-, Absolut tot ce ține de viitor – educația, piața muncii, paradigma economică a României în viitoarea Europă și adecvarea modelului economic la trendul mondial și, mai ales! Păstrarea României pe harta economică europeană – sunt nu doar ignorate: sunt subminate cu metodă și cu o listă foarte precisă de interese. Se-nțelege, Nu interesele României.

Și acum câteva explicații – evidente numai dacă punem lucrurile cap la cap:

A) Până și animalele au grijă de puii clanului mai mult decât administrația poporului român

Copiii au ajuns, în România, cea mai defavorizată și mai expusă sărăciei și segregării sociale categorie de cetățeni.

Da, ei nu votează. Toate politicile publice din ultimii ani s-au îndreptat spre societate doar în cheie electorală, iar acest lucru e vizibil printr-un simplu excurs chiar în comunicarea politicilor populiste:

De la televiziunile junck la cele rezonabile – a auzit în ultimii ani cineva dezbatere, scandal, opinii divergente, argumente și încleștări pe politicile privind sărăcia, educația și șansa în această țară a copiilor?

Atenție! Nu vorbim de performanțe excepționale ale sistemului de educație, nu vorbim de deschidere spre lume și viitor, nu vorbim despre un model de formare a viitorilor cetățeni: în cele mai multe cazuri, vorbim de supraviețuirea decentă.

Are cineva idee că aproape jumătate din copiii României trăiesc la țară – acolo unde nu există nicio șansă să fie întreținuți măcar la o școală profesională de la oraș?

Are cineva idee cât din banii pentru fucnționarea școlilor de la oraș sunt, de fapt, puși ”la negru” de părinți?

Lumea ignoră un detaliu foarte omenesc din scandalul juridic al momentului: cele două femei care lucrau pentru PSD Teleorman (dosarul lui Liviu Dragnea), nu au fost puse pe statul de plată de la Regia de Apă, de la Regia de Termoficare, de la compania de salubrizare. Din companiile astea, fiecare bănuț are o destinație foarte precisă către ”business-ul” privat clientelar.

Au fost plătite din banii de la Protecția copilului: copiii nu știu să se plângă, să ceară banii sau comisioanele, să facă scandal…

B) Tânărul fără viitor care-și ia lumea în cap

Știrea lunii noiembrie nu e remanierea (hai să fim serioși – e o chestie de sinecuri politice pentru taberele din PSD – pentru România nu se schimbă nimic, dar absolut nimic), nu sunt șpagatele președintelui Iohannis, nu e ce vrăji mai face prin Justiție cuplul de sinistră prestație Iordache-Nicolicea.

Știrea lunii noiembrie e faptul că din cei 22 de absolvenți de liceu care au luat 10 la BAC și au avut performante la olimpiadele internaționale, chemați la premiere de către Primăria Sectorului 1, nu a venit niciunul. Toți cei 22 sunt deja plecați din țară! (LINK cu DETALII_AICI)



OK, putem spune – orice om normal, și cu atât mai mult un tânăr care face performanță, ”se cacă” pe festivismele partidului.

Însă lucrurile nu stau mai bine nici pentru cei care nu au altă șansă decât să mai rămână o vreme:

Nu poți să treci cu vederea nici că nu există un plan oficial de orientare a economiei către o valoare adăugată mare și nici că la Ministerul Educației s-a întors Ecaterina Andronescu – cea care a suspendat școlile profesionale și a creat personal, prin acțiune premeditată, actuala criză a forței de muncă din piață. (A livrat, în schimb, marfă la liceele care nu te învață nimic și la fabricile de diplome care cotizează la partid).

De la televiziunile junck la cele rezonabile – a auzit în ultimii ani cineva dezbatere, scandal, opinii divergente, argumente și încleștări pe politicile privind necesarul de forță de muncă de pe piața muncii? De direcțiile către care trebuie îndreptată educația, astfel încât tinerii să nu-și ia lumea în cap odată cu terminarea școlii?

Eu, unul, nu am auzit – și mă tem că genul ăsta de a administra România e politica premeditată de-a alunga orice formă de independență economică din societate: ei fie votează cu ”ceilalți”, fie nu votează deloc. Lasă-i să se autoelimine din România.

A rămâne aici înseamnă a acoperi datoriile care se fac chiar azi pentru deceniile următoare, cu care se finanțează astăzi luptele grele din partid: dobânzile pe anul în curs sunt cu 21% mai mari decât cele de anul trecut (AICI-LINK cu detalii)

(Să mai spun că firma spaniolă care făcea metroul din Drumul Taberei avea angajați muncitori și ingineri români emigrați în Spania?).(Un link lămuritor – AICI)



C) Crede ce auzi la televizor și nu Cerceta

România a coborât cu cheltuielile pentru Cercetare sub nivelul de la aderarea la UE, în 2007 și suntem singura țară din UE unde se întâmplă asta! (Detalii – AICI-INK)



Ceilalți 27 de concurenți ai noștri din Europa își freacă mâinile de bucurie:

Știm din regulile simple ale vieții că a te întâlni cu un prost e un noroc.

Că a avea la dispoziție o piață care nu e în stare să-și producă singură nici măcar mâncarea e o șansă economică.

Că a te întâlni cu o economie care nu e în stare să se ridice de la valoarea adăugată mică măcar cu un pas către media europeană e o șansă pentru tinerii tăi, care vor inova/inventa, produce și livra spre tribul de la gurile Dunării, care are mereu bani să cumpere: bani împrumutați la dobânzi tot mai mari, firește!

Administrația românească tocmai pune o bombă sub viitorul de peste (foarte scurt!) 7-10 ani – când, în lipsa Educației și Cercetării, se va afla într-un punct foarte asemănător cu cel de azi.

Șansa ar fi în ”privat” – firește – dar acolo ”capitalismul” românesc e foarte instabil, iar excepțiile se grăbesc să confirme regula. Dacia? Centrul de cercetare-dezvoltare e mai degrabă de dezvoltare (cât o mai fi și ăla, că lucrurile se mută spre piețe mai ieftine) – nu ești prost să faci patente aici. Poate Irum de la Reghin cu cheltuielile de Cercetare pentru noul său tractor? Poate niste Clustere din Ardeal care s-au săturat să scoată bug-uri din softurile inventate de alții și și-au dat seama că pot face mai mult dacă mai bagă și niște bani?

*

Ăsta-i viitorul – iar el ar putea să arate mai optimist numai prin răspunderea personală a cetățenilor autentici care, având la îndemână afaceri care merg, decid să aloce și României o mică finanțare pentru pasul următor.

Căci fără Cercetare, inteligență, modelare e conomiei către potențialul de inteligență al locului, România de peste 10-15 ani va arăta exact la fel:

Condusă Nu de copiii voștri educați, competenți și de caracter: ci de copiii lor, la fel de hoți care vor săpa, vor distruge și vor pune bombe în lumea abstractă a războaielor pentru putere.

Cine nu crede, să arunce un ochi pe știrile despre beizadelele lor, cu firme cablate la bani publici sub cur și cu vreo diplomă de la vreo universitate privată lipită în frunte. În Parlament, în ministere, în ambasade.

Să ne gândim cum salvăm copiii pentru societatea de peste 10-15 ani, și cum salvăm tinerii dotați și educați, pentru economia următoarelor decenii: e o chestiune nu doar de mentalitate. E o cestiune de cea mai grabnică și mai lucidă acțiune.

Surprins într-o ambuscadă, Napoleon Bonaparte a decis apărarea în formă de arici și a ordonat ca ”la mijloc să fie puși savanții și măgarii”.

Se-nțelege că nu erau de față savanți, însă împăratul avea întipărit pe scoarță că savanții trebuie protejați – altfel degeaba faci război dacă nu ai un plan pentru viitor.

La noi, la mijloc se află acum numai măgarii – savanții sunt pur și simplu alungați.

*

3 PS-uri off-topic (sau on?) :

PS1.

Declarațiile și acuzațiile halucinante ale lui Ilan Laufer (că ar fi fost respins de la minister pentru că e evreu) au fost criticate (e drept, târziu) până și de Liviu Dragnea (LINK-AICI) – deși ele au fost făcute în sediul central al PSD, imediat după ședința BPN.

Recunosc, nu mă pot abține:

Sare în ochi declarația ministrului Orlando Teodorovici, care în aceeași seară s-a grăbit să spună, la TVR, că problema se pune și că ar fi grav dacă președintele ar fi antisemit. Iar asta spune multe despre cei care fac politicile de care vorbeam în textul de mai sus:

Cum adică, stimatul meu domn – dictatorul îți permite să o sugi prin batistă, iar tu te grăbești să anunți că nu porți batistă?

PS2.

Fenomenele descrise în textul de mai sus se petrec în plină concurență economică și în plină reașezare politică a UE: unde ai să mă duci peste 10 ani față de Ungaria, Polonia, Cehia – care au politici economice și sociale, exact pe dos decât cele la care ne constrângi tu pe toți azi?

PS3.

De ce se întâmplă toate astea? Că așa întreabă mereu copiii – de ce?

Ei, avem un răspuns și pentru asta: să ne uităm puțin AICI-LINK.